Afonso Vázquez-Monxardín

**Afonso Vázquez-Monxardín Fernández**, nado en Ourense o 12 de abril de 1960, é un arqueólogo e catedrático de lingua e literatura galegas, historiador, investigador, profesor e escritor galego.

## Traxectoria 
Fillo de Xosé Lino Vázquez-Monxardín Blanco. É licenciado en Xeografía e Historia, nas especialidades de Prehistoria e Arqueoloxía, Xeografía e Historia de Galicia e Arquivística e Biblioteconomía pola Universidade de Santiago de Compostela. Foi arqueólogo en escavacións en Galicia, Portugal e Italia, e en 1983 pasou á docencia de lingua e literatura galega.

É catedrático de ensino medio desde 1996. Foi profesor visitante da súa materia en centros galegos e universidades de América (Centro Galego, Centro Galicia e Universidade de Belgrano, en Buenos Aires; Universidade Federal da Bahía, no Brasil; e Lar Gallego de Chile). Foi o impulsor do proxecto Arquivo Sonoro de Galicia no seo do Consello da Cultura Galega e estivo durante trece anos no equipo directivo do IES As Lagoas de Ourense.

Foi colaborador de *O Correo Galego*, *Galicia Hoxe* e escribe dous artigos semanais en *La Región*.

En outubro de 2018 foi nomeado académico correspondente da Real Academia Galega.

## Obras 
* *Xoaquin Lorenzo Fernández "Xocas". A fidelidade á Galicia soñada* (2004). Ir Indo Ed. ISBN 978-8476804995.
* *Xoaquín Lorenzo (1907-1989). Unha fotobiografía* (2004). Xerais. ISBN 9788497821797.
* *Danse lido* (2014). El Cercano. Selección de artigos.
* *Ramón Otero Pedrayo, Unha fotobiografía* *1888-1976* (2014). Con Patricia Arias Chachero. Fundación Otero Pedrayo.
**XXIII Conferencia Anual Plácido Castro, Allariz, 25 de xaneiro de 2022: As emisións en galego da BBC e Plácido Castro* (2022). Fundación Plácido Castro. ISBN 9788409404117.

### Libros colectivos 
* *Galicia, de Nós a nós* (2020). Coord. e textos no catálogo da exposición homónima, xunto con Ana Acuña.

### Editor 
* *Primitivo Rodríguez Sanjurjo y su eplistolario con Otero Pedrayo* (2016) Con Patricia Arias Chachero. Deputación Provincial de Ourense ISBN 978-84-92554-95-9.
* *Ofrenda lírica á nena Silvia Santiago Conde no día da súa primeira comuñón. 7 de setembro de 1960* (2017)*. Con Patricia Arias Chachero. Consello da Cultura Galega. ISBN 978-8492923854.Os cronistas oficiais de Ourense a través das actas municipais e a "Crónica do vivir xornaleiro" de don Ramón Otero Pedrayo* (2018). Concello de Ourense. ISBN 9788417482008.
* *Afonso X o sabio e Ourense*, de Alfredo Cid Rumbao (2021). Introución, anotación e edición. Deputación Provincial de Ourense.
* *El cancionero del Miño. Leyendas y tradiciones de Orense*, de V. Lamas Carbajal  (2022). Deputación Provincial de Ourense. Limiar.

### Traducións 
* 
* Beckman, Thea (1991). Ediciones SM, Vigo, ed. *Cruzada en vaqueiros.* p.&nbsp;238. ISBN 84-348-3443-X

## Recoñecementos 
* Premio Ourense de Contos para a Mocidade, 1987.
* Premio Aurelio Carracedo de xornalismo da Deputación de Ourense, 2009.
* Premio Carlos Casares de Xornalismo Literario, Concello de Xinzo, 2017

## Notas 
## Véxase tamén 
### Outros artigos 
* Grupo Marcelo Macías
### Ligazóns externas 
* [http://www.galegos.info/gl/afonso-vazquez-monxardin ] en Galegos.info.